Дарэчы, на пачатку 2017-га міністэрства адмяніла рэкамендацыю абавязкова прапісваць цану адзінкі тавару за 100 грамаў або мілілітраў, калі вага прадукту не перавышае 250 грамаў або мілілітраў. Акрамя таго, магазiны не павінны ўказваць кошт за кілаграм, калі тавар важыць менш за 50 грамаў або мілілітраў. Выключэнне – спецыі і прыправы: каштуюць яны нямала, а вылічваць у галаве цану за кіло пакецікаў у 15 ці 5 грамаў доўга. Не абазначаюцца цэны ў пераліку на круглую вагу таксама для алкагольных і слабаалкагольных напояў, піва, тытунёвых вырабаў, тавараў у наборах і камплектах.